**51. sjednica Školskog odbora Obrtničke škole u Splitu je održana 28.04.2025. godine u uredu ravnatelja s početkom u 10.30 sati.**

Sve odluke i zaključci su doneseni od strane članova Školskog odbora.

Sjednici je prisustvovalo 4 člana Školskog odbora čime je utvrđen kvorum i omogućeno da Školski odbor donosi pravovaljane odluke.

**Ad 1. Verifikacija zapisnika s prethodne 50. sjednice Školskog odbora**

Jednoglasno je prihvaćen zapisnik s prethodne 50. sjednice Školskog odbora.

**Ad 2. Natječaj za radno mjesto nastavnik/ica Tehnologije frizerstva - 1 izvršitelj/ica na nepuno**

**određeno radno vrijeme - 3 sata dnevno, 15 sati tjedno u Obrtničkoj školi, Nodilova 3, Split**

Na natječaj za radno mjesto nastavnik/ica Tehnologije frizerstva – 1 izvršitelj/ica na nepuno određeno radno vrijeme - 3 sata dnevno, 15 sati tjedno je pristiglo 5 prijava. Povjerenstvo za procjenu i vrednovanje kandidata za zapošljavanje je na sjednici održanoj 16.04.2025.godine utvrdilo da niti jedna od 5 prijavljenih kandidatkinja ne ispunjava kadrovske uvjete. Ravnatelj će donijeti Odluku o obustavi i nezasnivanju radnog odnosa. Ravnatelj je predložio kandidatkinju Anju Pušić, magistru edukacije biologije i kemije za sklapanje ugovora na određeno radno vrijeme do najduže pet mjeseci sukladno čl. 107. st. 13. Zakona o odgoju i obrazovanju u osnovnoj i srednjoj školi.

Jednoglasno je dana suglasnost ravnatelju za sklapanje ugovora na nepuno određeno vrijeme s Anjom Pušić, a najduže do pet mjeseci.

**Ad 3. Izmjena i dopuna kalendara Godišnjeg plana i programa rada Obrtničke škole 2024./2025.**

Jednoglasno je usvojena izmjena i dopuna kalendara rada Godišnjeg plana i programa rada Obrtničke škole 2024./2025. na način da se mijenja 07.svibnja - Sv.Duje - zaštitnik grada Splita i glasi: 07.svibnja - Sv.Duje - zaštitnik grada Splita - nenastavni dan.

**Ad 4. Usvajanje Odluke o iznosu participacije roditelja/skrbnika učenika, načinu prikupljanja i korištenja sredstava iz uplata za povećane troškove obrazovanja u školskoj godini 2025./2026.**

Jednoglasno je usvojena Odluka o iznosu participacije roditelja/skrbnika učenika, načinu prikupljanja i korištenja sredstava iz uplata za povećane troškove obrazovanja u školskoj godini 2025./2026.